**Järjestyssääntö**

1. Noudatamme koulun järjestyssääntöjä ja voimassa olevaa lainsäädäntöä.
2. Noudatamme järjestyssääntöjä kouluaikana, koulualueella ja koulun järjestämissä tilaisuuksissa.
3. Koulussamme noudatamme henkilökunnan antamia ohjeita ja määräyksiä.
4. Noudatamme koulun työjärjestyksen aikataulua.
5. Koulupäivän aikana koulualueelta poistuminen on sallittu vain koulumme aikuisen luvalla.
6. Koulussamme annamme itselle ja toisille opiskelu-, työ- ja ruokarauhan.
7. Koulussa käyttäydymme asiallisesti ja muita henkilöitä syrjimättä.
8. Kiusaaminen, loukkaavasti tai uhkaavasti käyttäytyminen, vaaratilanteiden aiheuttaminen tai toisen fyysisen koskemattomuuden loukkaaminen on kielletty.
9. Emme vaaranna koulu- tai opiskeluympäristön turvallisuutta tai terveyttä.
10. Päihdyttävien aineiden vaikutuksen alaisena oleminen on kielletty.
11. Pidämme hyvää huolta omista ja yhteisistä tavaroista sekä kunnioitamme toisten omaisuutta.
12. Emme tuo kouluun, emmekä pidä hallussamme esineitä tai aineita, jotka soveltuvat toisten henkilöiden tai omaisuuden vahingoittamiseen.
13. Opetustilanteessa matkapuhelimen, muun teknologian ja muiden omien esineiden käyttäminen on sallittu vain opiskelun edistämiseksi ja vain koulumme aikuisen luvalla.

Näiden sääntöjen lisäksi koulut voivat antaa omien tarpeidensa mukaan muita sääntöjä.

**Opetushallitus on antanut ohjeita järjestyssäännön laatimiseksi.**